10.3.2015 Den Europæiske Unions Tidende L 65/11 KOMMISSIONENS GENNEMFØRELSESFORORDNING (EU) 2015/389 af 5. marts 2015 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (), særlig artikel 9, stk. 1, litra a), og ud fra følgende betragtninger: (1) — Ved forordning (EØF) nr. 2658/87 blev der fastlagt en varenomenklatur (»den kombinerede nomenklatur«), der er gengivet i bilag I til samme forordning. (2) > Med henblik på at bestemme olieindholdet i varer under underposition 2712 90 31 til 2712 90 39 i den kombinerede nomenklatur fastsættes det i dennes Del II, kapitel 27, supplerende bestemmelse 4, litra a), at der anvendes en metode fastlagt i en standard udarbejdet af Den Internationale Standardiseringsorganisation (ISO 2908). (3) —ISO 2908-standarden blev i 2006 trukket tilbage af Den Internationale Standardiseringsorganisation og er ikke blevet erstattet. Desuden har Den Europæiske Standardiseringsorganisation ikke udarbejdet nogen EN-standard med en metode svarende til ISO 2908. Toldvæsenets laboratorier bør derfor frit kunne anvende passende arbejds- metoder efter eget valg til at bestemme indholdet af olie i produkter under underposition 2712 90 31 til 2712 90 39 i den kombinerede nomenklatur. (4) Derudover bør det i del II, kapitel 27, supplerende bestemmelse 4, litra a), i den kombinerede nomenklatur tydeligt angives, at olieindholdet skal bestemmes i vægtprocent. (5) — Følgelig bør del II, kapitel 27, supplerende bestemmelse 4, litra a), i den kombinerede nomenklatur ændres ved at fjerne henvisningen til den internationale standard, som er blevet trukket tilbage, og præcisere, hvilken enhed olieindholdet skal angives i. (6) — Forordning (EØF) nr. 2658/87 bør derfor ændres i overensstemmelse hermed. (7) — Foranstaltningerne i denne forordning er i overensstemmelse med udtalelse fra Toldkodeksudvalget — VEDTAGET DENNE FORORDNING: Artikel 1 I kapitel 27 i del II i den kombinerede nomenklatur, der findes i bilag I til forordning (EØF) nr. 2658/87, erstattes litra a) i supplerende bestemmelse 4 med følgende: »a) varer, hvis olieindhold udgør mindst 3,5 vægtprocent, og hvis viskositet ved 100 "C efter metoden EN ISO 3104 er under 9 x 10-% m2 s-!, eller« () EFTL 256 af 7.9.1987, s. 1.